Diari Oficial de la Generalitat Valenciana


Sumari del DOGV 5068, del 10-08-2005 (2005/9406)

ORDE de 4 d'agost de 2005, de la Conselleria de Benestar Social, per la qual es modifica l'Orde de 9 de maig de 2005, per la qual es convoca el I Premi Periodístic CONVIURE.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5068

Data del DOGV
:   10-08-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/9406


Data del document
:   04-08-2005

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * indústria audiovisual
    * integració dels migrants
    * premi cultural
    * professió de la comunicació
    * distinció honorífica
    * indústria de programes

ORDE de 4 d'agost de 2005, de la Conselleria de Benestar Social, per la qual es modifica l'Orde de 9 de maig de 2005, per la qual es convoca el I Premi Periodístic CONVIURE. [2005/9406]
  
La Direcció General d'Immigració és l'òrgan directiu de la Conselleria de Benestar Social, a qui correspon, segons Decret 120/2003, d'11 de juliol de Govern Valencià, pel qual s'aprova el Reglament Orgànic i Funcional de la Conselleria de Benestar Social, reforçar les polítiques del Consell de la Generalitat en matèria d'integració de la immigració en els àmbits educatiu, laboral, sanitari i de vivenda.
  
A fi de promoure i incentivar la integració social de la creixent població immigrant al si de la Comunitat Valenciana i, tenint en compte el paper destacat que exercixen els distints mitjans de comunicació, com a factor d'apropament i de sensibilització social els dos col·lectius implicats, població autòctona i immigrants, amb data de 8 de juny passat es va publicar en el Diari Oficial de la Generalitat Valenciana l'Orde de 9 de maig de 2005, de la Conselleria de Benestar Social, per la qual es convocava el I Premi Periodístic Conviure, per a fomentar entre la ciutadania els valors de la solidaritat davant el fenomen de la immigració.
  
Com que es trobem a meitat de l'exercici i a fi d'aconseguir la major difusió dels premis en el sector professional dels mitjans de comunicació, sembla aconsellable ampliar el termini de presentació de les sol'licituds i la data límit de resolució dels premis. Així com definir el període de publicació dels treballs que aspiren al Premi.
  
ORDENE
  
Article únic
  
Es modifica l'article 2 de l'Orde de 9 de maig de 2005, de la Conselleria de Benestar Social, per la qual es convoca el I Premi Periodístic CONVIURE, que es redacta de la manera següent.
  
?Article 2. Presentació de sol'licituds i resolució de la convocatòria
  
El termini de presentació de sol'licituds, acompanyades dels corresponents treballs, començarà l'endemà de la publicació de la present convocatòria en el Diari Oficial de la Generalitat Valenciana i finalitzarà el 30 d'octubre de 2005.
  
La present convocatòria es resoldrà abans del 15 de novembre de 2005.
  
Els treballs presentats pels aspirants als premis hauran d'haver sigut publicats necessàriament entre l'1 de gener i el 15 d'octubre de 2005.
  
DISPOSICIÓ FINAL
  
Els annexos que acompanyen a l'Orde objecte de la modificació queden també afectats per esta.
  
La present Orde entrarà en vigor l'endemà de la seua publicació en el Diari Oficial de la Generalitat Valenciana.
  
Pel que fa a l'interval temporal de la publicació dels treballs presentats, segons establixen els articles 107, 116 i 117 de la Llei 30/92, de 26 de novembre, del Règim Jurídic de les Administracions Públiques i Procediment Administratiu Comú i els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present Orde que esgota la via administrativa, podrà ser recorreguda potestativament en reposició o bé caldrà plantejar directament recurs contenciós administratiu en el terminis i davant els òrgans que s'indiquen tot seguit:
  
Primer. El recurs de reposició haurà d'interposar-se davant la consellera de Benestar Social en el termini d'un mes comptador des de l'endemà de la seua publicació.
  
Segon. El recurs contenciós administratiu s'haurà de presentar davant el Tribunal Superior de Justícia de la Comunitat Valenciana en el termini de dos mesos des de l'endemà de la seua publicació.
  
En virtut del que disposa l'apartat 3r de l'article 49 LRJAP - PAC, els acords sobre ampliació de terminis no són susceptibles de recurs.
  
València, 4 d'agost de 2005
  
La consellera de Benestar Social